പൊലീസുകാരെ ഹണിട്രാപ്പില് കുടുക്കിയ സംഭവം കേസ് എടുത്തു പൊലീസുകാരെ ഹണിട്രാപ്പില് കുടുക്കിയ സംഭവത്തില് കേസ് എടുത്തു. തിരുവനന്തപുരം പാങ്ങോട് പൊലീസാണ് കേസ് എടുത്തിരിക്കുന്നത്. കൊല്ലം റൂറല് പൊലീസിലെ എസ്.ഐ ആണ് പരാതി നല്കിയത്. അഞ്ചല് സ്വദേശിയായ യുവതിക്കെതിരെയാണ് പരാതി. ഫോണിലൂടെ സൗഹൃദം സ്ഥാപിച്ച ശേഷം ലക്ഷങ്ങള് തട്ടിയെടുത്തെന്നാണ് പരാതി. കൂടാതെ മാനസികമായും അല്ലാതെയും ഭീഷണിപ്പെടുത്തുന്നതായും പരാതിയില് വ്യക്തമാക്കുന്നു. കൂടുതല് പൊലീസുകാര് ഹണിട്രാപ്പ് കെണിയില് കുടുങ്ങിയതായാണ് വിവരം. ഫേസ്ബുക്കിലൂടെയാണ് യുവതി പൊലീസുകാരുമായി സൗഹൃദം സ്ഥാപിച്ചതെന്നാണ് സൂചനകള് ലഭിക്കുന്നു. ഹൈടെക് സെല്ലിന്റെ സഹായത്തോടെ എ.ഡി.ജി.പി മനോജ് എബ്രഹാമിന്റെ നേതൃത്വത്തില് സൈബര് ഡോമും ഹൈടെക് സെല്ലും സംയുക്തമായാണ് അന്വേഷണം ആരംഭിച്ചത്. സംസ്ഥാനത്ത് നിരവധി പൊലീസ് ഉദ്യോഗസ്ഥര് ഹണിട്രാപ്പില് ഉള്പ്പെട്ടിട്ടുണ്ടെന്നാണ് വിവരങ്ങള് ലഭിക്കുന്നത്. നിരവധി പേര്ക്ക് ലക്ഷങ്ങള് നഷ്ടമായിട്ടുണ്ട്.The post പൊലീസുകാരെ ഹണിട്രാപ്പില് കുടുക്കിയ സംഭവം കേസ് എടുത്തു first appeared on MalayalamExpressOnline.